Diari Oficial de la Generalitat Valenciana


Sumari del DOGV 822, del 11-05-1988 (1988/811094)

RESOLUCIÓ de 26 d'abril de 1988, del Conseller d'Administració Pública, per la qual s'aproven les bases per a la creació d'una Borsa de Becaris per a estudiants, diplomats o nous llicenciats en informàtica.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   822

Data del DOGV
:   11-05-1988

Secció del DOGV
:   ALTRES DISPOSICIONS

Número del document
:   1988/811094


Data del document
:   26-04-1988

Organisme emissor
:   Conselleria d'Administració Pública

Tipus de document
:   Resolució

Resolució de 26 d'abril de 1988, del Conseller d'Administració Pública, per la qual s'aproven les bases per a la creació d'una Borsa de Becaris per a estudiants, diplomats o nous llicenciats en informàtica.  
Atés que el Text Refós del Reglament Orgànic i Funcional de la Conselleria d'Administració Pública aprovat per Ordre de 5 de febrer de 1988, estableix que la Direcció General d'Organització i Sistemes d'Informació vetlarà, en especial, per la racional aplicació de la nova tecnologia i el desenvolupament coordinat de les tècniques informàtiques.  
Atés que la informàtica és una disciplina relativament nova a la nostra societat que requereix un aprenentatge tant a nivell acadèmic com en la seua aplicació pràctica.  
Atés que aquesta Conselleria a través de l?esmentada Direcció General vol contribuir a la formació i capacitació professional d'especialistes en informàtica.  
Atés que per a això es considera convenient de crear una Borsa de Becaris amb una durada d'un any i amb una dotació de 80.000 pessetes mensuals cada una, per a estudiants o nous llicenciats en Informàtica, fins un màxim de 6.720.000 pessetes.  
Atés que en el Pressupost de la Generalitat Valenciana per a 1988 hi ha consignació pressupostària suficient per a fer front a les despeses que s'originen com a conseqüència de la creació de l?esmentada borsa de Becaris en l'aplicació pressupostària 27.95.319.38.9317.  
Fent ús de les facultats que em confereixen els apartats j) i k) de la Llei 5/83, de 30 de desembre de Govern Valencià, he resolt:  
1. Aprovar les Bases que han de regir la convocatòria per a la creació d'una Borsa de Becaris per a estudiants o nous llicenciats en Informàtica.  
2. Autoritzar la despesa de 80.000 pessetes mensuals per a cada beca fins a un màxim de 6.720.000 pessetes, més l?import que resulte de l'assegurança d?assistència mèdica, amb càrrec al pressupost de la Generalitat Valenciana per a 1988, aplicació pressupostària 13.72.960.99.7116.  
València, 26 d'abril de 1988. - El Conseller d'Administració Pública: Joaquín Azagra Ros.  
BASES PER A LA CREACIO D'UNA BORSA DE BECARIS PER A ESTUDIANTS, DIPLOMATS 0 NOUS LLICENCIATS EN INFORMATICA  
La Informàtica és una disciplina relativament nova a la nostra societat, per la qual cosa requereix un aprenentatge, tant a nivell acadèmic com de la seua aplicació pràctica.  
Conscient d'això, la Conselleria d'Administració Pública vol contribuir a la formació i capacitació professional d'especialistes en informàtica. Per la qual cosa ja en data 2 d'octubre de 1987 es van convocar 4 beques per a estudiants o nous llicenciats en informàtica. Es considera necessària la creació d'un borsa de Becaris per a l'any 1988 que es regiran per les bases següents:  
Base 1. Objecte  
Les beques tenen per objecte el suport de Programació en Aplicacions i/o projectes en curs de realització a la Conselleria d'Administració Pública.  
Base 2. Requisits dels sol·licitants  
Per a optar a les beques, caldran les requisits següents:  
a) Estar Diplomat en Informàtica, durant el curs acadèmic 8687, o en convocatòria posterior, sempre que fos amb anterioritat a la data de publicació de les Bases en el Diari Oficial de la Generalitat Valenciana.  
b) Ser estudiant en algun dels dos darrers cursos de les Escoles Tècniques Superiors o Facultats amb l?especialitat d'Informàtica.  
c) Haver acabat durant el curs acadèmic 86-87, o en convocatòria posterior i sempre que fos amb anterioritat a la data de la publicació de les Bases en el Diari Oficial de la Generalitat Valenciana, els estudis en Facultats o Escoles Tècniques Superiors amb especialitat en Informàtica.  
Base 3. Durada de les beques  
El període de possessió serà d'un any, a comptar des de l'endemà al de la notificació de la concessió, data en què els seleccionats començaran llurs activitats corresponents.  
Acabat el període de possessió assenyalat, a la vista del rendiment dels becaris, el Director General d'Organització i Sistemes d'Informació podrà, previ informe del Servei d'Informàtica, elevar proposta de pròrroga al Conseller d'Administració Pública, el qual hi resoldrà, per un termini de sis mesos de durada.  
Base 4. Aspirants seleccionats i dotacions  
La selecció d'aspirants inclosos en la Borsa de Becaris ho serà per a satisfer necessitats d?estudiants, diplomats o nous llicenciats en Informàtica.  
La dotació màxima de les beques que poden adjudicar-se serà de 6.720.000 pessetes. Cada beca estarà dotada de 80.000 pessetes mensuals, incloent-hi també un assegurança d'assistència mèdica per als becaris.  
Base 5. Formalització de sol·licituds  
Els impresos de sol·licitud estaran a disposició dels interessats al Registre General de la Conselleria d'Administració Pública amb domicili al carrer Micalet, número 5, 46939 València.  
Els candidats hauran de presentar al Registre General de la Conselleria d'Administració Pública o remetre per qualsevol de les formes previstes a l?article 66 de la Llei de Procediment Administratiu, ensems amb l?imprès de sol·licitud complimentat, la següent documentació:  
a) Currículum vitae, del qual formaran part les dades personals, data de naixement, domicili, telèfon, expedient acadèmic i qualsevol altre document que acredite la possessió d'altres títols o mèrits docents, professionals, coneixement d'idiomes, etc.  
b) Certificació acadèmica acreditativa dels requisits exigits a la base 2 i de l?expedient acadèmic presentat.  
Base 6. Termini de sol·licitud  
El termini per al lliurament de sol·licituds serà de 20 dies naturals a partir de l?endemà de la publicació d'aquesta Convocatòria al Diari Oficial de la Generalitat Valenciana.  
Base 7. Procés de selecció i constitució de la Borsa de Becaris  
1. Les beques seran adjudicades per Resolució de l?Honorable Conseller d'Administració Pública, a la vista de la decisió del jurat que serà presidit per l?Honorable Conseller, o persona en qui delegue, i del qual formaran part com a vocals les persones següents:  
- El Director General d'Organització i Sistemes d'Informació o persona en qui delegue.  
- 2 representants del Servei d'Informàtica de la Conselleria d'Administració Pública, designats pel Director General d'Organització i Sistemes d'Informació.  
- El Director de l?Institut Valencià d'Administració Pública o persona en qui delegue.  
- La Secretària General Administrativa que actuarà com a secretària del jurat.  
2. El Jurat es reunirà dins els 15 dies següents a l'acabament del termini de presentació de candidatures i podrà convocar tots aquells candidats que considere convenient a fi de comprovar, mitjançant prova escrita o entrevista, aquells extrems referents als mèrits adduïts que s'estimen d'interés.  
3. La llista dels aspirants que hagen superat la prova o entrevista establerta pel Tribunal serà remesa a la Direcció General d'Organització i Sistemes d'Informació, la qual a la vista de les previsions de necessitats, determinarà el nombre definitiu d'integrants de la Borsa, d'acord amb l?ordre de la llista proposada pel Tribunal. Si les necessitats de personal arribassen a excedir del nombre de components de la Borsa, aquesta podrà incrementar-se en conseqüència d'acord amb l?ordre establert pel Tribunal en base a la llista d'aprovats, però no obligatòriament en funció de la puntuació obtinguda, sinó que podrà considerar-se l'adequació del treball a realitzar a les característiques dels integrants de la Borsa.  
4. La Borsa amb les relacions d'aspirants seleccionats seran publicades en el DOGV d'acord amb l'ordre de puntuació obtingut  
5. La Resolució de l?Hble. Sr. Conseller d'Administració Pública adjudicant les beques es farà també pública en el Diari Oficial de la Generalitat Valenciana.  
El Conseller d'Administració Pública es reserva la facultat d'interpretar el contingut d'aquestes bases als efectes d'adjudicació de les beques.  
6. Els candidats, pel sol fet de sol·licitar la beca, renuncien a tota mena d'acció judicial o extrajudicial contra la sentència del Jurat i accepten íntegrament el contingut de la Convocatòria.  
La condició de becari no generarà en cap moment cap relació laboral amb la Generalitat Valenciana.  
Base 8. Obligacions dels becaris  
1. Aquestes beques són incompatibles amb qualsevol altra beca o ajuda, i amb l?exercici d'una activitat laboral regular. La infracció d'aquesta regla autoritzarà la Conselleria d'Administració Pública a cancel·lar el gaudiment de la beca.  
2. Els becaris estan obligats a tenir una dedicació a les activitats de 30 hores setmanals, que hauran de ser realitzades sota la supervisió del personal del serveis d'Informàtica de la Conselleria d'Administració Pública designada a l?efecte.  
Al final del període de la beca el becari haurà d?elaborar una Memòria de les activitats dutes a terme.  
La Conselleria d'Administració Pública s'encarregarà d'ordenar les activitats dels becaris, i també de resoldre les incidències que s'esdevinguen durant el període de possessió de les beques.  
La Conselleria d'Administració Pública podrà deixar sense efecte les beques en cas que es produesca incompliment de les obligacions per part dels becaris.  
Base 9. Forma de pagament  
Les beques en la quantia determinada a la Base 4 s'abonaran als becaris mensualment, previ informe favorable de la Direcció General d'Organització i Sistemes d'Informació d'haver complit llurs obligacions:  
València, 26 d'abril de 1988. - El Conseller d'Administració Pública: Joaquín Azagra Ros.